* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2021.gada 15.jūnijā Nr.254** (protokols Nr.14, 19.p.)

**Par pašvaldības finansējuma piešķiršanu mācību līdzekļu iegādei Madonas novada pašvaldības izglītības iestādēm 2021.gada II pusgadā**

Saskaņā ar Izglītības likuma 17.panta trešās daļas 23.punktu Madonas novada pašvaldība piešķir finansējumu pašvaldības izglītības iestādēm valsts pirmsskolas izglītības vadlīniju, valsts pamatizglītības, vispārējās vidējās izglītības standartiem atbilstošu mācību līdzekļu iegādei. Ņemot vērā apstiprināto izglītojamo skaitu Valsts izglītības informācijas sistēmā (VIIS) uz 01.09.2020., Izglītības nodaļa un Finanšu nodaļa ir izstrādājusi pašvaldības budžeta līdzekļu sadales projektu mācību līdzekļu iegādei 2021.gada II pusgadam.

Noklausījusies sniegto informāciju, ņemot vērā 10.06.2021. Izglītības un Jaunatnes lietu komitejas un 15.06.2021. Finanšu un attīstības komitejas atzinumu, **atklāti balsojot: PAR – 14** (Agris Lungevičs, Aleksandrs Šrubs, Andrejs Ceļapīters, Andris Dombrovskis, Andris Sakne, Antra Gotlaufa, Artūrs Grandāns, Gatis Teilis, Gunārs Ikaunieks, Inese Strode, Ivars Miķelsons, Rihards Saulītis, Valda Kļaviņa, Zigfrīds Gora), **PRET – NAV**, **ATTURAS – NAV,** Madonas novada pašvaldības dome **NOLEMJ:**

Piešķirt finansējumu EUR 22599,00 apmērā Madonas novada pašvaldības pirmsskolas, vispārējās pamata un vispārējās vidējās izglītības iestāžu mācību līdzekļu iegādei 2021.gada II pusgadam no pašvaldības budžetā šim mērķim paredzētajiem līdzekļiem.

*Pielikumā: 2021.gada II pusgadam Madonas novada pašvaldības pirmsskolas, vispārējās pamata un vispārējās vidējās izglītības iestāžu mācību līdzekļiem paredzēto pašvaldības budžeta līdzekļu sadales saraksts.*

Domes priekšsēdētājs A.Lungevičs

*Seržāne 26136230*